*Sereto sa Batlhaping*
Ke Batlhaping ba ga Madi kgatsele ma tlhapa ka lobese,
Ba tsaya tlhowa ba iphorola ka yone,
Borra dikhunwana boo loshori lekima,
Ba e reng ba bua bo ba di iketleetse fela ba tshaba go itsa motse wa Batlhaping go halala.
Batheta-ntweng ba theta ba se na go bolaya
Ba re nare ya ga mmaSekgameketso tau e ne ya tsena,
Ya tsena mo Taung e tsamaya e sekame mohama !
Magosi a porometsa kodu ntwa ya runya,
Tshetla ya dikgwa ya tshara motho ya mo ja modiepa ,
Ya tsena ka mala a motho metsing ,
Banna ba fela ga sala go ja basadi ba Batlhaping,
Mosadi a bonwa a tlhamuketse ka bete sa tau ,
Ntlheng ya Borwa monna a bonwa a hunne thedi!
*Agee! Batlhaping ! Agee!*
tsn_Latn tsn_Latn tsn_Latn fuv_Latn tsn_Latn nso_Latn tsn_Latn tsn_Latn tsn_Latn tsn_Latn sot_Latn tsn_Latn tsn_Latn tsn_Latn nus_Latn